 Zizowushaya maduze kumculi kamaskandi News24Zizowushaya maduze kumculi kamaskandiDurban - Kungenzeka ziwushaye maduze kwisilomo sikamasikandi esidume ngokugida kudilike istage uSgwebo Sentambo ogama lakhe langempela nguVela Khoza.Ngempelasonto ezayo uSgwebo uzobe eyokhehla enye yezingoduso zakhe uBongiwe Sibisi 25 waseNquthu esigodini iNondweni.Lezi ndaba ziqinisekiswe nguye uSgwebo kwiLANGA LangeSonto izolo, wathi umcimbi uzobe umkhulu ngoba kunamatekisi azobe esuka eThekwini amanye azosukela eGoli ethwele abantu.Siwumndeni sizobe siphethe izipho siyomkhehla umakoti, simupha nezikhafu. Wumcimbi owandulela umshado okungenzeka nawo ubemaduze noma ngingeke ngilusho usuku. Cishe maduze uzothola esinye isimemo sithi ngiyolobola futhi ngoba phela nginezingoduso ezintathu okunguMaZulu umaka Starter pack, uMaSibisi umaka Dubulangembazo noMaSelepe waseNquthu.OLUNYE UDABA: BUKA: Ukhale izinyembezi ethula okokugcina uhlelo kumabonakudeILANGA LangeSonto lithinta uBongiwe ukuzwa ngalezi ndaba uthe, Ngijabule kakhulu. Ngikhuluma nawe nje amabombo siwabhekise emzini kubo kaSggwebo siyolanda umkhonto sibike nesihluthu okuwusiko olwenziwa uma umakoti ezokhehlwa. Angisakwazi nokulinda impelasonto ezayo ngenxa yenjabulo. Umndeni wasemzini nowasekhaya ijabule kakhulu. Intombi azikhohlwe nguSgwebo usethathiwe. Washo uNgizwe Mchunu wathi mina ngiyi-laptop kaSgwebo ngoba ngihlale ngihamba naye. 